Als er sie het geschmechte,
er sie frei ledig laßen wolt,
wan man im ein pfunt klares golt
von irenwegen brechte
zu einem waßerstrome.
Ein gefangnen sie sendet
zu irem herren in das lant,
das er ir das pfunt golde sant,
darum sie wer gepfendet.
als nun die schatzung kome
Zwen französische mender
brachten das golt auf die bestimmten nachte
zum waßer die auslender;
als er auswag das golt so man ihm brachte,
die frau in irer sprach gebot,
das die zwen mender stachen tot;
den wüsten frauenschender.